text: El CB Joventut Castelldefels organitza el seu primer torneig de formació
  El proper dissabte 28 de maig, les instal·lacions esportives de Can Roca acullen el nou "Torneig Bàsquet Can Roca - Joventut Castelldefels", amb l'objectiu de convertir-se en un referent del bàsquet formatiu · Hi participen prop de 200 jugadors i jugadores de 14 equips · Inclourà equips des de la categoria Escola fins a sènior
  El CB Joventut Castelldefels ha creat un nou torneig de bàsquet sota el nom "Torneig Bàsquet Can Roca – Joventut Castelldefels". Les instal·lacions esportives del barri de Can Roca acolliran dissabte 28 de maig (de 9 a 14 hores) un torneig que té l'objectiu de convertir-se en un referent del bàsquet formatiu a Catalunya.
  Prop de 200 jugadors i jugadores, des de categoria Escola fins a sènior, participaran en aquesta cita que comptarà amb 14 equips participants.
  Es jugarà amb format triangular, amb partits de quatre parts de 12 minuts a temps corregut, permetrà a tots els equips disputar un mínim de dos partits, tret dels sèniors (que jugaran a partit únic).
  Entre els equips que formaran part d'aquest campionat, es troben l'Escola Frangoal de Castelldefels, l'Escola Frederic Mistral (Barcelona), l'Escola Isabel de Villena (Esplugues de Llobregat), el CB Viladecans i el CB Gavà, entre d'altres.
  La jornada esportiva comptarà amb activitats complementàries com sortejos, música o concursos que es faran al voltant del parc de Can Roca.
  El CB Joventut Castelldefels compta amb la col·laboració de l'Ajuntament de Castelldefels, entre d'altres, per organitzar el torneig.
  Jugadors de categoria infantil del CB Joventut Castelldefels / CBJC
  Cartell del torneig / CBJC
  1 / 1805 Següent>
  Avui, Ple extraordinari per aprovar els Pressupostos 2022 (31/05/2022)
  Castelldefels, un dels impulsors del Pla de sostenibilitat turística del Delta del Llobregat (31/05/2022)